সাঁওতাল বিদ্রোহ
সাঁওতাল বিদ্রোহ বা সান্তাল হুল এর সূচনা হয় ১৮৫৫ সালে পশ্চিমবঙ্গের মুর্শিদাবাদ ও বিহারের ভাগলপুর জেলায়। ইংরেজ আমলে স্থানীয় জমিদার, মহাজন ও ইংরেজ কর্মচারীদের অন্যায় অত্যাচারের শিকার হয়ে সাঁওতালরা ঐক্যবদ্ধভাবে তাদের বিরুদ্ধে আন্দোলন গড়ে তোলে।এটি ছিল তাদের বিরুদ্ধে প্রথম সশস্ত্র গণসংগ্রাম। তাদের এই আন্দোলনে নেতৃত্ব দেয় সিধু, কানু, চাঁদ প্রমুখ। 1793 সালে লর্ড কর্নওয়ালিশের প্রবর্তিত চিরস্থায়ি বন্দোবস্তের ফলে তাদের উপর অত্যাচার বেড়ে গিয়েছিল। তাই সিপাহী বিদ্রোহের আগে ব্রিটিশ শাসনের বিরুদ্ধে সাঁওতালরা সোচ্চার হয়েছিল।
গোপাল সেনগুপ্ত
গোপাল সেনগুপ্ত, অন্যনাম দেবেন্দ্র (? - ৩ জুন, ১৯০৮) ছিলেন একজন ব্রিটিশ ভারতীয় বাঙালি বিপ্লবী। তিনি ব্রিটিশ সরকারের বিরুদ্ধে বাঙলায় সশস্ত্র বিপ্লবী আন্দোলনের প্রথম যুগের শহীদ বিপ্লবী। ১৯০৮ সালের ২ জুন ঢাকা জেলার ব্রাহায় ডাকাতির ঘটনার পরদিন নৌকাযোগে পলায়নের সময় সাভার পুলিস স্টেশনের কাছে পুলিসের গুলিতে তাঁর মৃত্যু ঘটে। নৌকার জল সেচনের সময় পুলিসের নজরে পড়তে পারেন জেনেও তিনি নিজের কর্তব্য করে গেছেন।